สวัสดีเพื่อนๆสมาชิกชาว Wongnai.com ทุกคนครับ 

วันนี้ผม Captain Ton อาสาพาเพื่อนๆมาฉีกกฎการกินกันอีกเช่นเคย เชิญติดตามชีวิตประจำวันและความเคลื่อนไหวของผมติดตามกันได้ที่ www.facebook.com/CaptainTonEatTravel และ IG ค้นหา Captain_Ton ได้เลยครับ มาติดตามความอร่อยกับผมกันเยอะๆนะครับ 

วันนี้ผมพาเพื่อนๆมาทานราเมนกันครับ ร้านที่ใครๆก็คุ้นเคย ใครๆก็เคยทานทุกเพศทุกวัย กับฮะจิบัง ราเมน ที่ใครๆก็ต่างหลงรัก มื้อเที่ยงวันนี้รู้สึเบื่ออาหารในโรงอาหารของมหาลัยครับ เดินออกมาหาอะไรกินอร่อยๆ ไม่แพงมากดีกว่า เดินไปมากก็ตกลงที่ร้านนี้แหละครับ ห่างหายไปนานมาก 

มาถึงก็เลือกที่นั่ง สั่งเมนูตามสะดวก นั่งรอสบายๆ จานแรกเรียกน้ำย่อย อย่างเกี๊ยวซ่าของทางร้านแบบ 6 ชิ้น ทอดมาร้อนๆ ขนาดกำลังดี ไส้เยอะเนืัอชุ่มฉ่ำ ทานกับซอสเกี๊ยวซ่าสูตรเด็ด อร่อยจนวางตะเกียบไม่ลงทีเดียว 

เพลิดเพลินไม่นาน อีกเมนูก็ตามมาติดๆ อย่างเมนูขายดีของทางร้านอย่าง เรเมน บะหมีเย็นเส้นนุ่มเหนียว ราดซอสหมี่เย็นรสเปรี้ยวละมุน ทรงเครื่องมาอย่างจุใจทั้ง ชาชู แตงกวา กุ้งสด ไข่ต้ม แฮม มีมายองเนสข้างๆคลุกผสมให้เข้ากันแล้วทาน มีรสความมันและหอมของมายองเนสมาเพิ่ม ได้ความอร่อยเพิ่มขึ้นอีกหลายเท่าตัว 

ค่อยๆลิ้มรสจนหมด แล้วคิดเงิน ราคาก็ถูกแสนถูก มื้อนี้ฟาดไป 143 บาท คุ้มค่ามากๆ ฝากท้องบ่อยๆยังไงก็ไหวครับ 

ครั้งหน้าผม Captain Ton จะอาสาพาเพื่อนติดปีกไปเสาะหาความอร่อยที่ไหนกันต่อ อย่าลืมติดตามชมกันนะครับ